La Casa de Cultura acull la xerrada “Nepal ens necessita”, a càrrec del Club Integral de Muntanya
2025-07-24

Dijous que ve, 10 de desembre, el Club Integral de Muntanya oferirà en la Casa de Cultura de Burjassot, a partir de les 19 hores, la xerrada “Nepal ens necessita”, impartida per Rosa Real Soriano. La xerrada/col·loqui serà l’activitat amb què es donarà pas a l’inici de l’exposició fotogràfica que es podrà visitar en la Cafeteria Les Arts, situada en la planta baixa del citat espai municipal.

Rosa Real Soriano és una enamorada de les muntanyes i el fil conductor de la seua vida han sigut les grans serralades, com els Andes, els Alps, el Caucas o l’Himàlaia. Aqueixa passió pel món de la muntanya li ha portat a participar en la primera expedició femenina de la Comunitat Valenciana a la Cima Lenin, de 7.134 metres o a coronar el Cho Oyu, de 8.201 metres, convertint-se així en la primera valenciana a aconseguir aquesta cota, tot un esforç i un gran assoliment per a ella.

La muntanyenca, que ha tingut la sort de compartir la seua passió per la muntanya junt amb el seu marit, Carlos Tudela, donarà a conèixer, a través de la xerrada, el projecte d’ajuda humanitària i recollida de fons per al poble de HAKU-Nepal.